Allir fulltrúar í umhverfis - og heilbrigðisráði Reykjavíkurborgar studdu tillögu um loftslagsskóg á fundi á miðvikudag nema Vigdís Hauksdóttir , borgarfulltrúi Miðflokksins . Samþykkt var að leggjast í skógrækt strax á næsta ári í samstarfi við Skógræktarfélag Reykjavíkur . Svæði verða valin og gróðurfarsúttektir gerðar til að gæta þess að aðgerðirnar skili sér í kolefnisbókhald borgarinnar . „ Loftslagsskógar eru því algjör tímaskekkja “ Tillagan var studd af fulltrúum Samfylkingar , Vinstri grænna , Pírata og Sjálfstæðisflokksins . Vigdís lagði fram bókun þess efnis að nauðsynlegt sé að auka umfang hitabeltisskóga og skóga á suðlægum breiddargráðum , samkvæmt vísindagreinum . „ Á norðurslóðum eigi hins vegar alls ekki að planta skógi því hann hækki hitastig jarðar , “ bókaði hún . „ Líf Magneudóttir , borgarfulltrúi Vinstri grænna , lét bóka að uppgræðsla lands sé áhrifaríkt verkfæri í baráttunni gegn loftslagsvánni .